ຫວຽດນາມເດັດດ່ຽວປົກປັກຮັກສາອະທິປະໄຕກໍຄືບັນດາສິດແລະຜົນປະໂຫຍດຖືກກັບກົດໝາຍຂອງຕົນຢູ່ທະເລຕາເວັນອອກ
(ໂຄສົກກະຊວງການຕ່າງປະເທດຫວຽດນາມ ເລຫາຍບີງ)
ທີ່ກອງປະຊຸມຂ່າວນັດສາມັນຂອງກະຊວງການຕ່າງປະເທດຫວຽດນາມໃນຕອນບ່າຍວັນທີ 3/3 ຢູ່ຮ່າໂນ້ຍ, ໂຄສົກກະຊວງການຕ່າງປະເທດຫວຽດນາມ ເລຫາຍບີງ ໄດ້ຕອບຄຳຖາມຂອງນັກຂ່າວກ່ຽວກັບບັນດາມາດຕະການຕໍ່ໄປຂອງຫວຽດນາມຕໍ່ເລື່ອງຈີນມີການກະທຳກໍ່ຄວາມເຄັ່ງຕຶງຢ່າງລຽນຕິດຢູ່ທະເລຕາເວັນອອກ.
“ໂດຍແມ່ນປະເທດທີ່ກ່ຽວຂ້ອງເຖິງຄວາມຂັດແຍ້ງຢູ່ທະເລຕາເວັນອອກ, ຫລັກໝັ້ນສະເຫມີຕົ້ນສະເຫມີປາຍຂອງຫວຽດນາມ ແມ່ນສະຫນັບສະຫນູນການແກ້ໄຂບັນດາຄວາມຂັດແຍ້ງໂດຍສັນຕິວິທີ, ສອດຄອ່ງກັບກົດໝາຍສາກົນ. ຫວຽດນາມ ຈະເດັດດ່ຽວ ແລະ ຢືດໝັ້ນປົກປັກຮັກສາອະທິປະໄຕກໍຄືບັນດາສິດ ແລະ ຜົນປະໂຫຍດຖືກຕ້ອງກັບກົດໝາຍຂອງຕົນຢູ່ທະເລຕາເວັນອອກ ໂດຍສັນຕິວິທີ, ສອດຄອ່ງກັບກົດໝາຍສາກົນ ແລະ ກົດບັດ ສປຊ.”
ໃນວັນທີ 03/03 ເມື່ອຕອບຄຳຖາມຂອງນັກຂ່າວກ່ຽວກັບຄວາມປະຕິກິລິຍາຂອງ ຫວຽດນາມ ຕໍ່ເລື່ອງ ໃນວັນທີ 02/03, ສະພາຄວາມໝັ້ນຄົງສະຫະປະຊາຊາດ ຮັບຮອງເຮົາມະຕິລົງໂທດ ສປປ.ເກົາຫຼີ, ໂຄສົກກະຊວງການຕ່າງປະເທດຫວຽດນາມ ເລຫາຍບີງ ໃຫ້ຮູ້ວ່າ:
“ຫຼັກໝັ້ນສະເໝີຕົ້ນສະເໝີປາຍຂອງ ຫວຽດນາມ ແມ່ນສະໜັບສະໜູນສັນຕິພາບ, ສະຖຽນລະພາບ, ປອດນິວເຄຼຍໃນແຫຼມເກົາຫຼີ, ບໍ່ເຜີຍແຜ່ນິວເຄຼຍ ແລະ ກ້າວໄປເຖິງການຫລຸດຜ່ອນອາວຸດນິວເຄຼຍນີ້.
ຫວຽດນາມ ປາດຖະໜາຢາກບັນດາຝ່າຍທີ່ກ່ຽວຂ້ອງຕັ້ງໜ້າຊຸກຍູ້ການເຈລະຈາ ເພື່ອຊອກຫາມາດຕະການສັນຕິພາບໃຫ້ແກ່ບັນດາບັນຫາໃນແຫຼມເກົາຫຼີ, ປະກອບສ່ວນ ຢ່າງແທ້ຈິງເຂົ້າໃນການຮັກສາສັນຕິພາບ, ສະຖຽນລະພາບ ຢູ່ພາກພື້ນ ແລະ ໃນໂລກ.
ໂດຍເປັນສະມາຊິກທີ່ມີຄວາມຮັບຜິດຊອບຂອງປະຊາຄົມສາກົນ, ຫວຽດນາມ ໄດ້ ແລະ ຈະປະຕິບັດບັນດາມະຕິທີ່ກ່ຽວຂ້ອງຂອງສະພາຄວາມໝັ້ນຄົງສະຫະປະຊາຊາດຢ່າງເຂັ້ມງວດ”.
(ແຫຼ່ງຄັດຈາກ VOV)